Brenda Fassie

Brenda Nokuzola Fassie"Brenda Nokuzola Fassie". South African History Online. Retrieved 17 Phalane 2023. (3 Ngwanatsele 1964 - 9 Motsheganong 2004)Wade, Kergan. "Brenda Fassie: Biography". Allmusic. Retrieved 17 Phalane 2023.   ene ele seopedi, mokwala dipina, sebini le molwela ditshwaneloWyatt, Hugh (29 November 1990). "Anger at Injustice Fuels Brenda Fassie's Music". Chicago Tribune. Retrieved 17 Phalane 2023     wa Aforika Borwa. MaBrr jaaka barati ba gagwe ba ne ba mmitsa, o ne a itsege gape ele "Kgosigadi ya African Pop", ele " Madonna wa Makeishane" kgotsa hela The Black Madonna.  Bopelokgale ja ditiragatso tsa gagwe tsa mo seraleng jwa mo direla leina "makgwakgwa"Desa Philadelphia, "Brenda Fassie: Africa: The Madonna Of The Townships", Time, 17 Phalane 2023.; se se hakgamatsa ka leina la gagwe la seXhosa, Nokuzola le raya "tidimalo", "thitibalo", kgotsa "kagiso".

 Botshel0 
Brenda Nokuzola Fassie o tsholetswe kwa Langa, Cape town ka di 3 Ngwanatsele 1964, ele ene ngwana wa bofelo mo go baba borobabongwe.  O ne a reeletswe ka seopedi sa Amerika Brenda Lee.  Rraagwe o tlhokafetse Brenda ale dingwaga tse pedi; ka thuso ya ga mmaagwe, motshamekapiano, o ne a simolola go dira madi ka go opelela bajanala.

Ka ngwaga wa 1981 ale dingaga di le lesome le borataro, a etelwa ke Hendrick "Koloi" Lebona"Brenda Fassie: A very human hero". BBC News. London. 10 May 2004. Retrieved 17 Phalane 2023Walsh, Declan (10 October 2011). "Brenda Fassie: Brash and brilliant queen of African pop". The Independent. Retrieved 17 Phalane 2023.. Ka ntlha ya seo one a tlogela Cape Town go ya Soweto, Johannesburg go batlisisa lesego la gagwe jaaka seopedi. Fassie one a golagana le sethopa sa kopelo sa Joy (boemong ja mongwe wa maloko yo neng a ile malatsing a pelegi)"Brenda Nokuzola Fassie", South African History Online mme morago a nna moeteledipele wa sethopha sa mmino wa lekeishane se bitswa Brenda and the Big Dudes. O ne a nna le ngwana wa mosimane, Bongani, ka 1985 le leloko ka ene la Big Dudes. o ne a nyalana le Nhlanhla Mbambo ka 1989, mme bobedi jo jwa kgaogana ka 1991. Ka nako eo o ne a fetoga lekgoba la setagi sa cocaine mme tiro ya gagwe ya boga ka ntlha ya seo.Lategan, Annel (18 May 2004). "The life of Brenda Fassie". Women24. Archived from the original on 12 May 2014. Retrieved 17 Phalane 2023McGregor, Liz (11 May 2004). "Obituary: Brenda Fassie". The Guardian. Retrieved 17 Phalane 2023.      

Ka go bua ka tshosologo le go thola metsesetoropo e humanegileng ya Johannesburg, gammogo le dipina ka botshelo jwa metsesetoropo, Fassie o ne a itumelela go tuma mo go oketsegileng. O ne gape a dirisa kopelo ya gagwe go ema kgathanong le puso ya tlhaolele mo Aforika BorwaOlaoluwa, Senayon (2016). "Singing Peace, Harmonizing Discordant Tunes: Tracking a Transnational Trajectory of Peace". Peace & Change. 41 (4): 475–509. doi:10.1111/pech.12203. ISSN 0149-0508., o ne a golola pina "Black President" ele mpho go Nelson Mandela, legolegwa la sepolotiki mme morago tautona wa ntlha yo montsho wa Aforika Borwa. Tumo ya gagwe ka dipina tsa "Weekend Special" le "Too Late for Mama", Fassie one a bidiwa " The Madonna of the Townships" ke pampiri ya Time ka 2001.

Ka 1995, one a fitlhelwa mo oteleng ana le mmele wa mokapelo wa gagwe wa mme, Poppie Sihlahla, yo o neng a bolailwe ke se se neng se lebega jaaka tiriso ya ditagi e feteletseng. Fassie o ne a ya kwa go thusiwang batho go fola teng mme a kgona go busetsa tiro ya gagwe mo tseleng. Le fa go ntse jalo, o ne a ntse a na le mathata a tiriso ya ditagi, mme a nna a boela ko lefelong leo makgetho ale masome a mararo mo botshelong jwa gagwe. Go tswa ka 1996 go ya pele o ne a golola di alebamo tsa ale nosi di le mmamlwa, go akaretsa Now is the Time, Memeza(1997), le Nomakanjani?. Bontsi ja di alebamo tsa gagwe di ne tsa nna tsa theko e ko godimo(multi-platinum sellers) mo Aforika Borwa; Memeza e ne ele alebamo e rekisitsweng thaata ka 1998.

 Loso 
Mo mosong wa di 26 Moranang 2004, Fassie one a idibala kwa lapeng la gagwe kwa Buccleuch, Gauuteng, mme a robatswa mo sepateleng sa Sunninghill. Babegadikgang ba ne ba bolelelwa fa a na le bolwetse jwa go ema pelo mme morago ga supiwa fa a le mo kidibalong e kgolo(coma) e e bakilweng ke khupeloDiane Coetzer, "South Africa's Brenda Fassie Dies Aged 39" Archived 16 September 2015 at the Wayback Machine, Billboard, 10 May 2004.. Dipatlisiso tsa morago ga loso tsa supa fa Fassie a ne a fetisa go sena selekanyo(overdose) ditagi tsa cocaine ka letsatsi la fa a tlaa idibala, mme se ene ya nna one mabaka a kidibalo ya gagwe(coma). O ne a ema go hema mme a nna le kgobalo ya boboko ka mabaka a go tlhaelelwa ke phefo. Fassie one a tlholwa kwa sepatela ke Rre Nelson Mandela, Winnie Mandela le Thabo Mbeki mme seemo sa gagwe e ne ele dikgang tsa tsebe e e kwa pele mo dipampiring tsa Aforika Borwa"South Africans mourn top pop diva". BBC News. London. 11 May 2004. Retrieved 17 Phalane 2023.. O tlhokafetse ale dingwaga dile masome a mararo le borobabongwe kwa sepateleng morago ga gore didirisiwa tsa di tshegetsang botshelo(life support machines) di timiwe. Go ya ka pampiri ya Sunday Times le batsamaisi ba kompone ya gagwe ya kopelo, dipatlisiso tsa morago ga loso di ne tsa supa fa gape ane ana le mogare wa HIV. Motsamaisi wa gagwe(manager) Peter Snyman o ne a ganetsa karolo eo ya pego. Ba lalapa la gawe go akaretsa le molekane wa gagwe ba ne ba le mo letlhakoreng la gagwe fa a tlhokafala.

 Temogo 
Fassie o fentse dietsele di le tlhano tsa South African Music Awards: Modiragatsi wa mme yoo gaisitseng le pina ya ngwaga ka 1999, kgatiso e e rekisitsweng thaata mo dingwageng di le some le pina e e gaisitseng mo dingwageng tse some ka ngwaga wa 2004, le seetsele sa phitlhelelo ya botshelo ka 2005. O ne gape a ikgapela dieetsele tse tharo tsa Kora Awards. Modiragatsi yo o solofetsang thaata wa mme mo Aforika le modiragatsi wa mme yo o gaisitseng mo Aforika ka 1996, le Jury Special Award ka 2001. One a tlhophiwa ele wa bo lesome le bosupa mo go ba ba lekgolo ba ba golo mo Aforika Borwa.

Morwa wa gagwe Bongani "Bongs" Fassie one a diragatsa "I'm So Sorry", e lebagane le Mme maagwe mo pineng ya mmino mo basekopong ya Tsotsi  ka 2005. Ka Mopitlo 2006 petlo ya bogolo ja botshelo ya boronse(life-size bronze sculpture) ya ga Fassie go tswa go modiragatsi Angus Taylor ene ya bewa kontle ga Bassline, lefelo la mmino ko Johannesburg"Public Art". Newtown Heritage Trail. Retrieved 17 Phalane 2023. .

 Mokwalo wa Mmino 
Bontsi ja direkote tsa ga Fassie di ntshitswe ke ba EMI-e e leng ya CCP Records.

With The Big Dudes:

 1983: Weekend Special
 1984: Cool Spot (EP)
 1984: Let's Stick Together
 1984: Someone To Love (Maxi)
 1985: Higher and Higher
 1985: Touch Somebody (EP)
 1986: No No Senor

Solo albums:

 1987: Brenda
 1987: Ag Shame Lovey
 1988: Umuntu Ngumuntu Ngabantu
 1989: Too Late for Mama
 1990: Black President
 1991: I Am Not a Bad Girl
 1992: Yo Baby
 1993: Mama
 1994: Abantu Bayakhuluma
 1995: Umuntu Uyashintsha
 1996: Now Is the Time
 1997: Paparazi
 1998: Memeza
 1999: Nomakanjani
 2000: Thola Amadlozi
 2001: Myekeleni
 2002: Mina Nawe: Ngohlala Ngi Nje
 2003: Mali
 2004: Gimme Some Volume
 2004: Greatest Hits: The Queen of African Pop (1964-2004)

Fassie o ne gape a nna le seabe mo alebamong ya ga Mandoza ya Tornado (2002), Mariam Makeba Sangoma (1988) le alabamo ya kgatlhanong le kgokgontsho ya ga Harry Belafonte Paradise in Gazankulu (1988). O ne a opela mo dipineng tsa pedi tsa kgatiso ya Yizo Yizo (tshotlhe di ntshitswe ka 2004).

 Bona Gape 

 Afro-pop
 Anti-Apartheid music

 Metswedi 

 Afropop!  kaelo e nang le ditshwantsho ya Contemporary African Music ka Sean Barlow & Banning Eyre. (Thekiso ya Dibuka 1995) ISBN 0-7858-0443-9, ISBN 978-0-7858-0443-7

 Dikgolagano Tsa Kafantle 

 Brenda Fassie mokwalo wa mmino ko Discogs
Karolo:Batho ba ba seng mo botshelong
Karolo:Batho baba tshotsweng ka 1964
Karolo:Diopedi